देवरीडीह से युवक गायब, तोरवा थाने में गुमशुदगी दर्ज कराई गई
बिलासपुर | पिछले तीन दिनों से देवरीडीह का युवक घर से गायब है। उसकी मां ने थाने में उसकी गुमशुदगी की रिपोर्ट दर्ज कराई है। युवक का मोबाइल भी बंद है। मामला तोरवा थाना क्षेत्र का है। देवरीडीह निवासी तूफान साहू पिता जोगेंद्र साहू की बुधवारी बाजार पुराना पोस्ट आफिस के पास चाय की दुकान है। अपनी मां पदमनी 38 वर्ष के साथ दुकान चलाता है। 26 फरवरी को वह दुकान से घर आया फिर कुछ देर बाद बाइक लेकर निकला तो लौटकर नहीं आया। उसकी मां ने परिजनों के साथ मिलकर अपने स्तर पर उसकी खोजबीन की, पर पता नहीं चला। मंगलवार को उसने तोरवा थाने जाकर गुमशुदगी दर्ज कराई है। पुलिस युवक की खोजबीन में जुट गई है।
hin_Deva hin_Deva